21.06.2018
Рашәарамза 21 рзы Аҧсны Аҳәынҭқарра Ахада Рауль Ҳаџьымба Урыстәыла Абжьаҟазаратә мчқәа рымш инамаданы, 1994 шықәса инаркны 2008 шықәсанӡа Аҧсны Аҳәынҭқарраҟны абжьаҟазаратә дҵа назыгӡоз Урыстәылатәи Афедерациа Арбџьар мчқәа аррамамаҵзуҩцәа рбаҟеи Идырым асолдаҭ ибаҟеи рымҵан ашәҭшьҭаҵара ацеремониа далахәын.
Ашәҭшьҭаҵара ацеремониа иара убас иалахәын Аҧсны Аҳәынҭқарраҟны иҟоу Урыстәылатәи Афедерациа Аҷыдалкаатәи Азинмчызмоуи Ацҳаражәҳәаҩ Алексеи Двинианин, Аҧсны Аҳәынҭқарраҟны иҟоу Алада Уаҧстәыла Аҷыдалкаатәи Азинмчызмоуи Ацҳаражәҳәаҩ Олег Боциев, Аҧыза-министр Геннади Гагәлиа, Аҧсны Жәлар Реизара – Апарламент Аиҳабы Валери Кәарҷиа, Ахада Иусбарҭа Анапхгаҩы Беслан Барцыц, Акультуреи, аҵарадырреи, аҵараиуреи рзы Ахада Иабжьгаҩ Владимир Занҭариа, Аиҳабыра алахәцәа, ауаажәларра рхаҭарнакцәа.